Paginademedia.ro: Digi 24 se transformă în canal generalist

Posturi de știri Digi 24, care trece prin schimbări importante la nivel de resurse umane în aceste zile, ar urma să facă modificări majore și la nivelul conținutului televiziunii, urmând să aibă un profil mai apropiat de o televiziune generalistă, scrie Paginademedia.ro, care citează surse.

În ultima perioadă, Digi 24 a încercat și alte tipuri de programe, în afara celor de știri. De exemplu, sâmbătă seară, postul are în grilă filme românești, la emisiunea CinemaTePeca, cu Cristian Tudor Popescu.

În răspunsul trimis solicitării Paginademedia.ro, reprezentanții postului vorbesc doar de structura actuală a stației, „structură de programe axate, majoritar, pe informații de actualitate și emisiuni educative și culturale.”

În urmă cu o săptămână, Robert Găinescu, adus din Pro TV pe poziția de director al Digi 24, a fost trecut pe o altă poziție. La sfârșitul săptămânii, au fost desființate stațiile locale Digi 24. Totodată, cea mai mare parte a contractelor pe perioadă determinată nu au mai fost prelungite.

Tudor Mușat, unul dintre principalii prezentatori ai Digi 24, a întrerupt colaborarea cu postul de televiziune, după o decizie a managementului stației. Alți reporteri, dar și editori și producători, urmează să plece.

În această săptămână, se lucrează și la modificări în grila de programe, din care ar putea ieși anumite emisiuni (este luată în calcul, potrivit informațiilor Paginademedia.ro, renunțarea la programul de investigații România Furată).

Citește tot articolul pe Paginademedia.ro